Polibienestar obri una via de col·laboració científica amb el Centre per al Benestar de l’Àrtic de Groenlàndia

## Polibienestar obri una via de col·laboració científica amb el Centre per al Benestar de l’Àrtic de Groenlàndia

Jordi Garcés amb Steven Arnfjord i Kevin Perry, investigadors del Centre per al Benestar de l’Àrtic de la Universitat de Nuuk a Groenlàdia.

L’Institut de Polítiques de Benestar Social (Polibenestar) de la Universitat de València i el ICAW–Ilisimatusarfik (Centre per al Benestar de l’Àrtic de la Universitat de Nuuk, a Groenlàndia) han obert una via futura de treball per crear el marc d’investigació i el desenvolupament metodològic necessari per poder treballar conjuntament en el camp del benestar. El director del Polibenestar, Jordi Garcés Ferrer, es troba actualment en la Universitat de Nuuk.

La relació del Polibenestar amb aquesta universitat començà fa ara aproximadament dos anys, quan els professors Jordi Garcés, Annamaria Campanini i Francisco Ródenas van convidar els professors Steven Arnfjord i Kevin Perry a participar en el llibre *International Handbook of Social Work*, un tractat mundial en què participaren noranta-tres experts en polítiques socials de trenta països pertanyents als cinc continents, entre els quals es troba Groenlàndia. El llibre es va presentar aquest 16 de juny en la Universitat de Nuuk davant la comunitat acadèmica i científica groenlandesa i es presentarà a la Universitat de València al novembre d’enguany. 

“La visita del Polibenestar a la Universitat de Nuuk és el nostre gest acadèmic i científic amb Groenlàndia. Per això vam proposar que aquest tractat internacional fóra presentat per primera vegada a Groenlàndia”, ha dit Jordi Garcés, catedràtic del Departament de Treball Social i Serveis Socials de la UV. El llibre ha sigut publicat per l’editorial Tirant lo Blanch, de València, en anglés, i en ell han col·laborat experts en treball social i política social de Hong Kong, el Japó, Zàmbia, l’Argentina, el Brasil, Mèxic, Colòmbia, Haití, Xile, el Regne Unit, Alemanya, Itàlia, Angola, l’Iran, Bòsnia, Malàisia, Sud-àfrica, Ucraïna, Etiòpia, Trinitat i Tobago, l’Índia i Nova Zelanda, entre altres, a més d’Espanya.

El Centre per al Benestar de l’Àrtic investiga problemes sobre el benestar contemporani relacionats amb el benestar social en el medi ambient àrtic. Aquest centre té connotacions molt similars a les del Polibenestar, ja que afronta la investigació de les polítiques públiques des d’una perspectiva interdisciplinària i interinstitucional, que combina amb la sostenibilitat i la governança europea.

El Centre per al Benestar de l’Àrtic està interessat,a més, en els problemes que està investigant Polibenestar des de fa vint anys, com són el de l’envelliment de la població i el de l’atenció integral sociosanitària, vinculant els serveis de salut i els serveis socials. Així, un dels objectius del Polibenestar serà proposar a la Universitat de Nuuk un conveni de col·laboració entre el Centre de Benestar per a l’Àrtic i el Polibenestar per fomentar investigacions conjuntes en el marc del programa marc europeu d’investigació.

L’estada de Jordi Garcés a Groenlàndia ha hagut de ser autoritzada expressament pel Ministre d’Educació de l’illa, donades les limitacions que estableixen les noves regulacions que impedeixen fer visites internacionals de professors que no pertanyen a països nòrdicssense l’autorització expressa de les autoritats de Dinamarca, país al qual pertany Groenlàndia, a causa del clima polític creat per l’administració nord-americana.

Polibenestar és un institut públic d’investigació especialitzat en polítiques públiques de benestar social que pertany a la Universitat de València. Enguany celebra el quinzéaniversari de la seua creació.

Arxivat en:
Investigació a la UV
, Recerca, innovació i transferència
, Internacionalització recerca
, Institut Universitari d'Investigació de Polítiques de Benestar Social (Polibienestar)
, Grups de recerca
, Difusió i comunicació científica
, Producció científica

## Altres Notícies

La Universitat de València convoca la II Jornada de Divulgació de Tesis per a estudiantat predoctoral

Les Illes de Calor Urbanes es monitoraran des de l'espai en una missió de l'ESA liderada científicament pel catedràtic José Antonio Sobrino

El telescopi espacial PLATO de l'ESA completa una fase clau en el seu camí a la recerca d'exoplanetes

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar